Φίλιππος Τσίτος

Ο Φίλιππος Τσίτος, γεννημένος στην Κυψέλη το 1966,«Φίλιππος Τσίτος», συνέντευξη στην εφημερίδα «Το Βήμα». είναι Έλληνας σκηνοθέτης και σεναριογράφος.

 Βιογραφικά στοιχεία 
Μεγάλωσε και έζησε στα Εξάρχεια και στο Χαλάνδρι. Σπούδασε στο Οικονομικό Πανεπιστήμιο Αθηνών και εργάστηκε ως φωτογράφος, βοηθός σκηνοθέτη και μοντέρ σε μουσικά ντοκιμανταίρ.«Φίλιππος Τσίτος: βερολινέζικη βαβυλωνία» , άρθρο στον ιστότοπο Mic.gr, 10 Φεβρουαρίου 2002. Υπήρξε επίσης και παραγωγός μιας ραδιοφωνικής εκπομπής. Μετακόμισε στο Βερολίνο της Γερμανίας το 1991 όπου και σπούδασε σκηνοθεσία στη Γερμανική Ακαδημία Κινηματογράφου και Τηλεόρασης.

Η μικρού μήκους του «Parlez-moi d'amour» βραβεύτηκε με Κρατικό Γερμανικό Βραβείο το 1995, ενώ συχνά συμμετείχε στο Φεστιβάλ Ταινιών Μικρού Μήκους της Δράμας. Η πρώτη του ταινία μεγάλου μήκους «My Sweet Home» («Σπίτι μου, σπιτάκι μου»), με θέμα το σπίτι ως ευρύτερη έννοια, προβλήθηκε στο 51ο Διεθνές Φεστιβάλ Κινηματογράφου του Βερολίνου. 

Η ταινία του «Ακαδημία Πλάτωνος», με θέμα την ξενοφοβία, συμμετείχε στο διαγωνιστικό τμήμα του Διεθνούς Φεστιβάλ Κινηματογράφου του Λοκάρνο το 2009, όπου ο πρωταγωνιστής της, Αντώνης Καφετζόπουλος, τιμήθηκε με την Ασημένια Λεοπάρδαλη Καλύτερης Ανδρικής Ερμηνείας.«Ο Φίλιππος Τσίτος μιλάει για την “Ακαδημία Πλάτωνος”: “Σπάζοντας τα ταμπού”» , συνέντευξη στον ιστότοπο CameraStyleOnline.gr, αναδημοσίευση από το τεύχος 17 του περιοδικού ΜΟΤΕΡ. Ο ίδιος ο σκηνοθέτης έλαβε το Βραβείο Οικουμενικότητας και το Βραβείο της Επιτροπής των Νέων. Η ίδια ταινία ήταν ανάμεσα στις τρεις φιναλίστ για το Βραβείο Lux του Ευρωπαϊκού Κοινοβουλίου το 2010.«Akadimia Platonos (Plato's Academy) by Filippos Tsitos» , παρουσίαση της ταινίας στον ιστότοπο των βραβείων Lux.

Δύο χρόνια μετά, η ταινία του «Άδικος Κόσμος», η οποία πραγματεύεται τη δικαιοσύνη ανάμεσα στους ανθρώπους, και πάλι με τον Καφετζόπουλο, τιμήθηκε το 2011 με το Ασημένιο Όστρακο Καλύτερης Σκηνοθεσίας και Καλύτερης Ανδρικής Ερμηνείας στο Διεθνές Φεστιβάλ Κινηματογράφου του Σαν Σεμπαστιάν. «Official Selection Jury Members» , επίσημη ιστοσελίδα του  Φεστιβάλ του Σαν Σεμπαστιάν.«Με βραβεία στις βαλίτσες του επιστρέφει από το Σαν Σεμπαστιάν ο «Άδικος Κόσμος»», άρθρο στον ιστότοπο In.gr, 25 Σεπτεμβρίου 2011.

 Παραπομπές 

 Εξωτερικοί σύνδεσμοι 
  «Φίλιππος Τσίτος: Η σοφία της απλότητας», συνέντευξη στον ιστότοπο Fix.gr
  «Ο Αδικος Κόσμος τώρα δικαιώνεται», άρθρο στον ιστότοπο της εφημερίδας «Ελευθεροτυπία», 26 Σεπτεμβρίου 2011.
  Filippos Tsitos, ιστοσελίδα στην Internet Movie Database.
  «LUX Prize 2010 - Filippos Tsitos, director», συνέντευξη του δημιουργού στη Βενετία για την υποψηφιότητα της ταινίας «Ακαδημία Πλάτωνος» για το Βραβείο Lux. (Video)
  Filippos Tsitos’ “Plato’s Academy”, αφιέρωμα στον ιστότοπο του Ινστιτούτου Γκαίτε.

Κατηγορία:Έλληνες σκηνοθέτες
Κατηγορία:Έλληνες σεναριογράφοι